CELEX: 62009CA0489
Language: lt
Date: 2011-01-27 00:00:00
Title: Byla C-489/09: 2011 m. sausio 27 d. Teisingumo Teismo (antroji kolegija) sprendimas byloje ( Hof van Beroep te Gent (Belgija) prašymas priimti prejudicinį sprendimą) Vandoorne NV prieš Belgische Staat (Šeštoji PVM direktyva — 11 straipsnio C skirsnio 1 dalis ir 27 straipsnio 1 ir 5 dalys — Apmokestinamoji vertė — Supaprastinimo priemonės — Apdorotas tabakas — Fiskalinės banderolės — PVM rinkimas vienintelį kartą prie šaltinio — Tarpinis tiekėjas — Visos ar dalies kainos nesumokėjimas — Atsisakymas grąžinti PVM)

12.3.2011   
            
            
               LT
            
            
               Europos Sąjungos oficialusis leidinys
            
            
               C 80/5
            
         2011 m. sausio 27 d. Teisingumo Teismo (antroji kolegija) sprendimas byloje (Hof van Beroep te Gent (Belgija) prašymas priimti prejudicinį sprendimą) Vandoorne NV prieš Belgische Staat
   
   (Byla C-489/09) (1)
   
   (Šeštoji PVM direktyva - 11 straipsnio C skirsnio 1 dalis ir 27 straipsnio 1 ir 5 dalys - Apmokestinamoji vertė - Supaprastinimo priemonės - Apdorotas tabakas - Fiskalinės banderolės - PVM rinkimas vienintelį kartą prie šaltinio - Tarpinis tiekėjas - Visos ar dalies kainos nesumokėjimas - Atsisakymas grąžinti PVM)
   2011/C 80/07
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hof van Beroep te Gent
   
   
      Šalys pagrindinėje byloje
   
   
      Apeliantė: Vandoorne NV
   
   
      Atsakovė: Belgische Staat
   
   
      Dalykas
   
   Prašymas priimti prejudicinį sprendimą — Hof van Beroep te Gent — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 11 straipsnio C skirsnio 1 dalies ir 27 straipsnio aiškinimas — Supaprastinimo priemonės — Nacionalinės teisės aktai, pagal kuriuos į šalies teritoriją importuoto, šioje teritorijoje įgyto arba pagaminto apdoroto tabako atveju numatomas PVM rinkimas prie šaltinio ir mokesčių mokėtojams, sumokėjusiems mokestį už šias prekes, nesuteikiama teisė sumažinti apmokestinamosios vertės.
   
      Rezoliucinė dalis
   
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 2004 m. sausio 20 d. Tarybos direktyva 2004/7/EB, 11 straipsnio C skirsnio 1 dalis ir 27 straipsnio 1 ir 5 dalys nedraudžia nacionalinių nuostatų, kaip antai nagrinėjamos pagrindinėje byloje, pagal kurias, siekiant supaprastinti pridėtinės vertės mokesčio surinkimą ir kovoti su sukčiavimu ir mokesčių vengimu apdoroto tabako sektoriuje, numačius, jog šis mokestis renkamas vienintelį kartą prie šaltinio iš apdoroto tabako gamintojo ar importuotojo naudojant fiskalines banderoles, tolesnio tiekimo grandinėje vėliau veikiantiems tarpiniams tiekėjams nesuteikiama teisė susigrąžinti pridėtinės vertės mokesčio, kai įgijėjas nesumoka šių prekių pardavimo kainos.
   
      (1)  OL C 37, 2010 2 13.